news_article: Tahdoton HPK auttoi Tapparaa
  Hämeenlinna, 27. 2. (STT)
  Tampereen Tappara jätti Helsingin IFK:n kaksi pistettä taakseen, kun tamperelaiset kukistivat hyvänä kotijoukkueena tunnetun Hämeenlinnan Pallokerhon 4—3 (1—0, 0—2, 3—1) numeroin torstaina Hämeenlinnan Rinkelinmäellä.
  Kolmossijansa jääkiekkoliigassa jo varmistanut HPK ei ollut pelissä lainkaan mukana. Sen ainoa tähtihetki oli toisessa erässä, kun Toni Mäkiaho ensin tasoitti pelin ja Brian Rafalski vei isännät maalin johtoon. Hyvin loppuun asti taistellut Tappara tuli kuitenkin kolmannessa erässä ja käänsi pelin itselleen.
  Tapparan parasta peliä esitti kolmikko Jarkko Nikander—Hans Huczkowski—Pasi Tuominen. Entistä seuraansa kurittanut Nikander sekä ruotsalainen Huczkowski saalistivat 1+1 tehopistettä. Tuominen oli toisena syöttäjänä molemmissa ketjukavereittensa maaleissa. Maalinsuulla Ilpo Kauhanen esitti mainioita otteita eikä sortunut aikaisempaan tapaan typerään kuumentumiseen. Torstaina Kauhanen oli varma eikä voinut Kerhon osumille mitään.
  Isäntien parasta peliä esittivät joukkueen maalikuningas Toni Mäkiaho (2+0) ja puolustaja Brian Rafalski (1+1). Sadannen SM-liigaottelunsa pelannut maalivahti Mika Pietilä pelasi jälleen hyvän ottelun. Pietilä piti HPK:ta pystyssä niin kauan kuin se oli mahdollista.
  Tapparan valmentaja Jukka Rautakorpi oli iloinen voitosta, mutta muistutti, että taistelu jatkuu.
  — Ei tästä pelistä saanut kuin normaalit kaksi pistettä. Sunnuntaina on taas voitettava.
  — Meillä oli enemmän tahtoa voittaa peli. HPK:llehan ottelu oli täysin merkityksetön, Rautakorpi kertoi.
  Tappara jatkaa taisteluaan sunnuntaina, kun se pelaa paikallispelin Ilvestä vastaan. Myös Ilveksellä on paljon pelissä; taisteleehan se neljännestä tilasta JyP HT:n kanssa.
  HPK:n kolmas kotitappio oli täysin ansaittu. Nyt hämeenlinnalaisten tehtävä on saada loukkaantuneet Risto Jalo ja Aleksandr Andrijevski takasin kehiin ja nostettava peli syksyn tasolle. (STT)
  ub
  
events.event_id: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17
events.event_type: game result goal penalty penalty penalty penalty goal goal penalty goal penalty penalty goal goal goal saves saves
events.home_team: HPK
events.guest_team: Tappara
events.score: 3–4 0–1 1–1 2–1 2–2 3–2 3–3 3–4
events.periods: 0–1 2–0 1–3
events.player: Trevor Gallant Janne Kekäläinen Brian Rafalski Rami Alanko Toni Lydman Toni Mäkiaho Brian Rafalski Mikko Tamminen Hans Huczkowski Mikko Tamminen Jarkko Nikander Toni Mäkiaho Jarkko Nikander Markus Oijennus Mika Pietilä Ilpo Kauhanen
events.assist: Janne Grönvall
events.assist: Mikko Tamminen
events.assist: Vesa Karjalainen Jari Kauppila
events.assist: Jarkko Nikander Pasi Tuominen
events.assist: Brian Rafalski Jari Kauppila
events.assist: Hans Huczkowski Pasi Tuominen
events.assist: Ville Nieminen Pasi Petriläinen
events.team: guest guest home home guest home home home guest home guest home guest guest home guest
events.team_name: Tappara Tappara HPK HPK Tappara HPK HPK HPK Tappara HPK Tappara HPK Tappara Tappara HPK Tappara
events.time: 5.27 12.36 15.42 17.27 18.23 22.48 25.57 33.27 36.35 39.39 44.25 50.44 55.15 57.03
events.penalty_minutes: 2 2 2 2 2 2 2
events.saves: 29 23